Rapport mill-Kummissjoni Lill- Parlament Ewropew u lill- Kunsill dwar is-settur tal-kittien u tal-qanneb {SEG(2008) 1905} /* KUMM/2008/0307 finali */





[pic] | KUMMISSJONI TAL-KOMUNITAJIET EWROPEJ | Brussel 20.5.2008 KUMM(2008) 307 finali RAPPORT MILL-KUMMISSJONI LILL- PARLAMENT EWROPEW U LILL- KUNSILL dwar is-settur tal-kittien u tal-qanneb {SEG(2008) 1905} RAPPORT MILL-KUMMISSJONI LILL- PARLAMENT EWROPEW U LILL- KUNSILL dwar is-settur tal-kittien u tal-qanneb INTRODUZZJONI L-Artikolu 15(3) tar-Regolament tal-Kunsill (KE) Nru 1673/2000 dwar l-organizzazzjoni komuni tas-swieq tal-kittien u tal-qanneb jobbliga lill-Kummissjoni li tressaq rapport, u jekk ikun meħtieġ, proposti lill-Parlament Ewropew u lill-Kunsill. Ir-rapport " għandu jevalwa l-impatt li għandha l-għajnuna għall-ipproċessar fuq il-produtturi, l-industrija ta' l-ipproċessar u s-suq tal-fibri tat-tessuti. Għandu jeżamina l-possibbiltà li l-għajnuna ta' l-ipproċessar għall-fibra qasira tal-kittien u għall-fibra tal-qanneb u l-għajnuna addizzjonali jiġu estiżi lil hinn mis-sena tas-suq 2007/2008, kif ukoll il-possibbiltà li din l-iskema ta' għajnuna tiġi integrata fil-qafas ġenerali ta' appoġġ lill-bdiewa taħt il-politika agrikola komuni stabbilita fir-Regolament (KE) Nru 1782/2003". Għal dan ir-rapport il-Kummissjoni kkunsidrat rapport estern ta' evalwazzjoni dwar is-settur tal-kittien u l-qanneb[1], b' data statistika aġġornata fl-2007. Iċ-ċifri li għalihom hemm referenza fit-test jinsabu fid-dokument mehmuż ta' ħidma ta’ l-istaff tal-Kummissjoni. Is-settur tal-kittien u tal-qanneb fl-UE Fl-UE-27, tkabbru 105 025 ettaru ta' kittien fl-2006, li jammontaw għal 20% tal-firxa globali wżata għall-kittien. Għal raġunijiet klimatiċi, l-kittien huwa mkabbar fir-reġjuni tal-kosta bi klima moderata fit-Tramuntana ta' Franza (72%), il-Belġju (15%) u l-Olanda (4%), u fl-livell inqas fil-Polonja (2.6%), fir-Repubblika Ċeka (2.5%) u fl-Istati Baltiċi (2,4%). Il-produzzjoni: il-kittien, ġeneralment imkabbar f'raba' li jipproduċi l-għelejjel ewlenin, jirrikjedi iktar xogħol u kapital miċ-ċereali, u jeħtieġ newba ta' bejn 5 u 7 snin. Barra minnhekk il-proċess ta' trattib li jsir fl-għalqa u li jissepara l-fibri mill-pjanta maħsuda iżid b'mod konsiderevoli r-riskju għall-produzzjoni. Anke l-prattiċi agrikoli huma iktar kumplessi minn dawk taċ-ċereali. L-ipproċessar: Fl-UE-27 madwar 140 impjant ta' l-ipproċessar jittrasformaw (proċess li jħabbat il-kittien biex ilestieh għax-xogħol) 635 589 tunnellata metrika ta' kittien (2006) f'fibri twal (112 914 tunnellata metrika) u fibri qosra (61 775 tunnellata metrika) Dan huwa ekwivalenti għal 53% tal-produzzjoni dinjija tal-fibri tal-kittien. L-użu: il-fibri twal jintużaw fl-industrija tat-tessuti. Madwar 80% ta' produzzjoni ta' l-UE hija prinċipalment esportata liċ-Ċina. Il-fibri qosra tal-kittien jintużaw f'materjal imħallat, tessuti u karta (opportunitajiet ġodda qed jinbtu wara li d-domanda kompliet tikber). Hemm qliegħ ieħor ġej mill-bejgħ tal-żerriegħa tal-kittien u l-iskald. L-14 577 ettaru ta' qanneb għall-fibri imkabbar fl-UE27 fl-2006 huwa madwar 9% tal-firxa globali wżata għall-qanneb. Il-produzzjoni hija kkonċentrata fi Franza (55%), ir-Renju Unit (11%), ir-Rumanija (10%), il-Ġermanja (8%), ir-Repubblika Ċeka (7%) u l-Polonja (5%). Il-produzzjoni u l-ipproċessar: il-kittien jitkabbar f'' farms kbar qrib għadd żgħir ta' industriji ewlenin ta' l-ipproċessar. Ma jeħtieġx kundizzjonijiet agronomiċi jew klimatiċi partikulari. Fl-2006, kienu pproċessati 86 685 tunnellata metrika ta' tiben f'madwar 22 863 tunnellata metrika ta' ħjut tal-qanneb. Użu: ħjut tal-qanneb jintużaw l-iktar fl-industrija tal-karta speċjalizzata (75%), b'iżjed opportunitajiet għal materjal imħallat u materjal għall-insulazzjoni (talbiet "ġodda"). Il-prodotti sekondarji (skald għas-settur ekwestri) jipprovdu dħul addizzjonali. L-UE hija parti mis-suq dinji. Kemm il-qanneb kif ukoll il-fibri tal-kittien huma eżentati mit-tariffi ta' l-importazzjoni u m'hemm ebda rimborż għall-esportazzjoni. Għall-qanneb, hemm regoli speċifiċi ta' importazzjoni, parti minnu biex jiggarantixxu valuri dwar it- tetrahydrocannabinol (THC) L-IżVILUPPI FIS-SETTUR TAL-KITTIEN U TAL-QANNEB L-evoluzzjoni ta' l-iskema preżenti L-iskema ta' għajnuna lill-proċessuri il-kittien u l-qanneb ġiet estiża darbtejn, biex ir-reviżjoni tagħha tkun taħbat fl-istess żmien mal-"Kontroll tas-Saħħa" tal-PAK ta' l-2008[2]. Sa mis-sena 2000 il-Kunsill iddeċieda li jwqqaf l-għotjiet f'għajnuna għall-fibra qasira tal-kittien u l-fibra tal-qanneb mis-sena tas-suq 2006/07(wara perjodu ta' tranżizzjoni). Iż-żewġ estensjonijiet ta' l-iskema kkonfermaw din il-politika, li tipprovdi għall-għajnuna lil fibri twal tal-kittien biss. L-għajnuna li tingħata lill-proċessuri primarji awtorizzati hija bbażata fuq il-kwantità ta' fibri speċifiċi li fil-fatt jinkisbu tul perjodu ta' 22 xahar minn tiben kopert b'kuntratt ta' bejgħ/xiri. L-ammont ta' l-għajnuna huwa: - għall-fibri twal tal-kittien: - EUR 160 it-tunnellata għas-snin tas-suq 2002/2003 sa 2008/2009, - EUR 200 it-tunnellata mis-sena tas-suq 2009/2010 'il quddiem; - għall-fibra qasira tal-kittien u tal-qanneb (li ma jkunx fiha iktar minn 7.5% ta' impuritajiet u skald): - EUR 90 it-tunnellata mis-snin tas-suq 2001/2002 sa 2008/2009. L-Istati Membri jitħallew ukoll jagħtu l-għajnuna għall-fibri qosra tal-kittien li jkun fihom bejn 7.5% u 15% ta' impuritajiet u skald, u għall-fibri tal-qanneb li jkun fihom bejn 7.5% u 25% ta' impuritajiet. L-għajnuna għall-ipproċessar tingħata sa kwantità massima garantita - (MGQ) għal kull sena tas-suq ta' 80 878 tunnellata metrika għall-fibra twila tal-kittien u 147 265 tunnellata metrika għall-fibri qosra tal-kittien u tal-qanneb. Dawn l-ammonti jitqassmu bejn l-Istati Membri bħala kwantitajiet nazzjonali garantiti - (NGQ). Jitħalla jsir it-tibdil ta' kwoti bejn il-fibri t-twal tal-kittien u l-fibri l-qosra, bl-applikazzjoni ta' koeffiċjenti ta' l-ekwivalenza li l-operazzjoni jżommha newtrali fir-rigward tal-baġit. B'sostenn għall-produzzjoni tradizzjonali tal-fibra twila tal-kittien f'ċerti żoni ta' l-Olanda, il-Belġju u Franza, il-proċessuri primarji awtorizzati jingħataw għajnuna addizzjonali tranżitorja sa l-2008/2009. Il-baġit kurrenti għall-ipproċessar ilaħħaq madwar EUR 21 miljun għall-UE-27. Filwaqt li l-iskema pprovdiet għal żvilupp baġitarju stabbli u rażżnet l-ispekulazzjoni li wieħed seta' josserva fis-snin 90, il-ħtiġiet ta' amministrazzjoni u kontroll huma relattivament kumplessi[3] u jistgħu jiġu ssimplifikati. Minbarra dan, parti mis-sostenn li kien jingħata lill-produtturi tal-kittien u l-qanneb ġiet diżassoċjata u mdaħħla fl-Iskema ta’ Pagament Uniku. Għajnuna diżassoċjata tingħata lill-bdiewa għal żrieragħ bażiċi jew ċertifikati tal-kittien u tal-qanneb[4].. Il-kittien: l-industija ta' l-ipproċessar u x- xejriet tas-suq Wieħed jista' josserva żjieda fuq medda twila ta' żmien fil-produzzjoni ta' tiben tal-kittien fl-UE (ċifri 1sa 9). B'kollox madwar 140 impjant ta' l-ipproċessar għadhom joperaw fl-UE-27. Bil-bejgħ totali mill-ipproċessar tal- fibri twal tal-kittien ilaħħaq madwar EUR 235 miljun u l-ipproċessar tal-fibri qosra tal-kittien madwar EUR 32 miljun (2005), id-daqs medju tal-kumpaniji baqa' żghir, bl-eċċezzjoni ta' xi proċessuri Franċiżi. Il-parti l-kbira tal-proċessuri, li wħud minnhom huma kooperattivi, għandhom rabtiet qawwija ma' l-ekonomija lokali u għandhom tendenza li jkunu speċjalizzati ħafna u xi kultant integrati 'l fuq (produzzjoni taż-żrieragħ, parteċipazzjoni fil-produzzjoni tal-kittien), jew 'l isfel (proċessar tat-tieni livell). Aktar ipproċessar tal-fibri tal-kittien jinsab fil-biċċa l-kbira barra mill-UE. Fl-2006, iżjed minn 80% tal-fibri twal tal-kittien mill-Ewropa, li jintużaw l-iżjed fl-industija tat-tessuti, kienu esportati – 82% minnhom lejn iċ-Ċina Minbarra dan kważi 40% tal-fibri qosra tal-kittien huma esportti, 91% minnhom lejn iċ-Ċina Bħala l-ikbar produttur tal-fibri tal-qanneb fid-dinja, teżisti talba kbira għal fibri mill-UE minħabba espansjoni qawwija u mgħaġġla ta' l-industirja Ċiniża ta' l-għażil. L-esportazzjoni lejn iċ-Ċina kibret bi kważi tliet darbiet bejn l-1999 u l-2006. Minkejja din id-domanda qawwija għall-esportazzjoni, il-prezz tal-fibri twal tal-kittien niżel minn EUR 2 340/tunnellata metrika fl-2000/2001 għal EUR 1 511/tunnellata metrika fis-sena tas-suq 2006/2007. Din ix-xejra hija dovuta l-iżjed għaż-żjieda qawwija fil-valur ta' l-Ewro kontra d-dollaru Amerikan. f'termini ta' dollari, il-prezzijiet ta' fibri twal naqsu biss b'10% mill-2001 sa l-2006. Il-fibri qosra tal-kittien huma esklussivament prodott anċillari tal-produzzjoni tal-fibri twal tal-kittien. Għaldaqstant, ftit huma l-impjanti fl-UE li huma mgħammra għall-ipproċessar primarju tal-"fibri tekniċi" tal-kittien. Minkejja dan, wieħed jinnota li l-ipproċessar sekondarju tal-fibri qosra tal-kittien u l-kumpaniji involuti fil-kummerċ tal-prodotti li joħorġu minnhom, jipprovdu volum konsiderevoli ta' xogħol. Applikazzjonijiet tekniċi assorbew 38% tal-produzzjoni tal-fibri qosra tal-kittien fl-2005 ('il fuq minn 9% fl-1999). L-użu ta' fibri qosra tal-kittien (30%) qed jikber, il-biċċa l-kbira fiċ-Ċina. Is-sehem ta' l-industrija tal-karta naqas minn 45% għal 32%, bi tnaqqis marġinali f'dak li hu volum. Minkejja ftit kompetizzjoni mill-injam u fibri oħra naturali, is-suq tal-karta baqa' attraenti minħabba li jassorbi volumi kbar u ma jeħtieġx kwalità għolja. Użi prattiċi ġodda għal fibri qosra tal-kittien żdiedu kemm fil-volum kif ukoll fis-sehem tal-fibri qosra tal-kittien. Il-produzzjoni ta' materjali mħalltin għall-industrija tal-karozzi hija l-aktar suq ġdid avvanzat, u tikkonsma 18 300 tunnellata (27% tal-fibra qasira tal-kittien kollha). Minkejja kollox, dan is-suq jibqa' jiddependi fuq il-prezzijiet tal-prodotti sostituti u l-kapaċità li jiggarantixxi provvista regolari ta' fibri. Il-prezzijiet tal-fibri qosra tal-kittien, ġeneralment prodott anċillari tal-produzzjoni tal-fibri twal, ivarjaw ħafna, minn madwar EUR 300 kull tunnellat metrika għall-industrija speċjali tal-karti, EUR 350 – 650 kull tunnella metrika għall-fibri tat-tessuti, għal EUR 500-600 kull tunnella metrika għall-materjali mħallta (2005). Il-qanneb: l-industija ta' l-ipproċessar u x- xejriet tas-suq Id-dokument ta' ħidma konġunt juri kif iż-żona wżata għall-qanneb naqset għal inqas minn 15 000 ettaru, filwaqt li l-produzzjoni tal-frawli baqgħet relattivament stabbli. Il-postijiet fejn isir it-tħabbit tal-kittien biex jitlesta għax-xogħol jinsabu f'madwar 10 siti fi Franza, fir-Renju Unit, fil-Ġermanja, u fil-Polonja (injam u filbri tal-kittien għal materjal ta' l-insulazzjoni) u fir Repubblika Ċeka (fibri għall-industrija tal-karta). Fl-2006, dawn l-impjanti ipproċessaw 86 685 tunnellata metrika ta' tiben tal-kittien fi 22 865 tunnellata metrika ta' fibra, li minnhom madwar 75% intużaw fl-industrija tal-karta. Dan is-suq tradizzjonali huwa matur u fit-tul taż-żmien jidher relattivament stabbli. Materjali imħallta (20%) u materjal li jservi għall-insulazzjoni (5%) jirrappreżentaw suq li qed jikber. Il-fibra tal-qanneb għandha vantaġġi kwalitattivi fuq il- fibreglass , iżda l-produzzjoni tagħha mhix għolja u b'saħħitha biżżejjed biex trendiha protagonista fis-settur. Filwaqt li ġew żviluppati użi ġodda għall-iskald tal-qanneb (kosmetiċi, żejt ) u għall-pjanta kollha kemm hi (konkos, bijomassa), dawn il-proġetti għadhom żgħar, ħafna drabi mhumiex kompetittivi u preżentement jiddependu mis-sostenn ta' fondi pubbliċi. Hemm differenzi kbar bejn il-prezzijiet tal-fibri wżati fl-industrija tal-karta speċjali (medja ta' EUR 360/tunnellata metrika fl-2006/2007) u dawk għal użi tekniċi (EUR 500/tunnellata metrika għal materjali mhux minsuġa u EUR 600/tunnellata metrika għal materjal imħallat tal-plastik). Fl-aħħar mill-aħħar il-kompetizzjoni mill-fibri ta' l-injam, li huma minn tlieta sa erba' darbiet irħas, tista' taffettwa serjament is-suq tal-karti speċjali. L-impatt ambjentali tas-setturi tal-kittien u tal-qanneb Fl-analiżi ta' l-impatt ambjentali tal-kultura tal-kittien u tal-qanneb, l-istudju ta’ valutazzjoni jenfasiżża li l-kulturi tal-kittien u tal-qanneb juru konsum ta' fertiliżżanti sintetiċi u pestiċidi konsiderevolment inqas minn uċuh alternattivi. Barra minhekk, il-kulturi tal-kittien u tal-qanneb għandhom effetti pożittivi fuq id-diversità ta' l-agro-ekosistemi u fuq il-pajsaġġi. Il-kulturi tal-kittien, u ftit inqas tal-qanneb, jinsabu fl-iktar żoni intensifikament maħdumin fl-UE fejn it-tendenza kurrenti hi favur li tiġi ssimplifikata n-newba (u b'żjieda fl-użu tal-kimiċi fil-każ li jinbdlu l-kittien u l-qanneb biċ-ċereali). F'dan il-kuntest, għelejjel fibrużi jipprovdu "nifs ambjentali" li jagħmel ġid lill-kwalità tal-ħamrija, lill-bijodiversità u lil pajsaġġ. EVALWAZZJONI TA' L-GħAJNUNA GħALL-IPPROċESSAR L-impatt ta' l-għajnuna għall-ipproċessar tal-fibri twal tal-kittien L-impatt fuq l-produtturi Il-proċessuri jeħtieġ li jassiguraw provvista sostenibbli ta' tiben tal-kittien billi joffru prezz li jiġġenera marġini gross li hu kompettittiv ma' ucuħ oħrajn. Filwaqt li l-produzzjoni tal-kittien ġeneralment tipprovdi marġini tajbin, il-kompettività relattiva tiegħu iddeterjorat meta mqabbla maż-żieda qawwija fil-prezzijiet taċ-ċereali. Fl-2007, il-marġini gross għaċ-ċereali qabżu lil dawk tal-kittien, li l-proċessuri tiegħu fil-parti l-kbira ma kinux kapaċi jikkumpensawh permezz ta' prezzijiet ogħla għat-tiben. Barra dan, anke fejn il-marġini gross huma daqs dawk taċ-ċereali, il-piż ta' xogħol iktar kumpless, il-ħtiġiet ta' investiment u r-riskji ikbar relatati mat-temp li għandha l-produzzjoni tal-kittien, jistgħu jwasslu lill-bdiewa, speċjalment fir-reġjuni tradizzjonali, biex jabbandunaw il-prodott u jissimplifikaw is-sistema ta' produzzjoni. L-impatt ta' għajnuna addizzjonali tranżitorja lil żoni tradizzjonali The additional transitional aid to processors of long flax fibres for flax grown in certain areas of the Netherlands, Belgium and France, in order to take account of the special status of traditional flax in these areas, would have been based on the higher level of support in these regions under the previous scheme, until 2000.L-għajnuna addizzjonali tranżitorja lill-proċessuri għall-fibri twal tal-kittien imkabbra f'ċerti żoni ta' l-Olanda, il-Belġju u Franza, biex jitqies l-istatus speċjali tal-kittien tradizzjonali f'dawn l-inħawi, kienet teħtieġ tkun ibbażata fuq il-livell ogħla ta' sostenn f'dawn iż-żoni taħt l-iskema ta' qabel, sas-sena 2000. Filwaqt li oriġinarjament kienet maħsuba li twassal sa' l-2006/2006, kienet estiża biex tgħin sakemm strutturi agrikoli jadattaw ruħhom għall-kundizzjonijiet ġodda tas-suq. L-istudju ta’ valutazzjoni jikkonkludi li l-għajnuna addizzjonali ta' EUR 120 kull ettaru liż-żoni ta' produzzjoni tradizzjonali fl-Olanda u l-Belġju kienet importanti biex tinżamm il-produzzjoni f'dawn l-inħawi. Skond l-istudju ta’ valutazzjoni it-tneħħija ta' din l-għajnuna addizzjonali tista' twassal biex iż-żoni wżat għall-kittien f'dawn iż-żoni tonqos b'mod sinjifikanti jew tisparixxi. Min-naħa l-oħra, l-istudju jikkunsidra li l-influwenza li kellha l-għajnuna addizzjonali ta' EUR 50 kull ettaru f'ċerti żoni ta' Franza u fil-Belġju kienet limitata. Jekk titneħħa din l-għajnuna addizzjonali (filwaqt li titħalla l-għajnuna regolari) ma jkunx hemm tfixkil biex titkompla l-produzzjoni tal-kittien. L-impatt fuq il-proċessuri u l-impiegi L-industrija ta' l-ipproċessar tal-kittien saret iżjed tiddependi mid-domanda li ġejja miċ-Ċina. Minkejja li l-prezzijiet dejjem jonqsu tal-fibri tal-kittien (l-iktar bħala riżultat ta' l-apprezzament ta' l-ewro/dollaru Amerikan) kienu parzjalment ikkumpensati b'żjieda fil-volum, hemm pressjoni konsiderevoli fuq is-suq, parti minnha riżultat tal-marġini dejjem jonqsu fl-industija tat-tessuti Ċiniża. L-istudju ta’ valutazzjoni, abbażi tad- data li pprovdiet l-industrija ta' l-ipproċessar innifisha, jikkalkula li għall-maġġoranza tal-proċessuri (ewlenin) Franċiżi u Belġjani, 35% tal-marġini gross mis-sena 2002 sa l-2005 kien dovut għall-għajnuna u li n-nuqqas ta' għajnuna jkun jeħtieġ xi miżura ta' ristrutturar u riorganizzazzjoni. Madankollu, għal numru konsiderevoli ta' intrapriżi żgħar, l-għajnuna teċċedi l-mariġini gross. Minkejja li l-evalwaturi jjikkalkulaw li n-nuqqas ta' għajnuna jista' jwassal biex madwar nofs dawn l-impjanti ta' pproċessar jagħlqu, proċess ta' ristrutturar jista' jippermetti li ħafna minn din il-kapaċità tkun konsolidata. Lokalment, dan jista' jkollu impatt serju fuq l-impjiegi. L-iskeda ta' għajnuna ikkontribwiet biex jinżamm il-livell ta' attività u impjiegi fiż-żoni ta' produzzjoni tradizzjonali (it-tramuntana ta' Franza, il-Belġju u l-Olanda) u ppermettiet li jitfaċċaw industriji ġodda f'oħrajn, inklużu Stati Membri ġodda (il-Polonja u r-Repubblika Ċeka). Ir-rapport ta’ valutazzjoni jikkalkula li minn stima totali ta' 4050 impjieg ekwivalenti għal full-time (FTE), madwar 2000 FTE jistgħu jintilfu fiż-żmien qasir, fin-nuqqas ta' għajnuna speċifika mill-Komunità għall-għelejjel fibrużi, partikolarment għaliex dawn l-impjiegi ġeneralment qegħdin f'żoni rurali fejn l-agrikoltura u l-ipproċessar iħaddmu l-ogħla numru ta' nies. L-għajnuna lill-proċessuri primarji ma jkollha ebda impatt sinjifikattiv fuq il-profitabilità ta' industriji integrati 'l isfel (l-għażil, l-ilbies, eċċ), li f'dawn l-aħħar għaxar snin imxew lej ix-Xlokk ta' l-Asja. Skema : Kalkolu ta' l-impjiegi fis-settur tal-kittien u l-qanneb (f'FTE) Kittien u qanneb | L-agrikoltura | 850 | Ipproċessar primarju | 2 000 | Dħul minn barra fl-ipproċessar primarju | 200 | Ipproċessar sekondarju | > 1 000 | TOTAL | > 4 050 | Sors: AND International | L-impatt ta' l-għajnuna għall- fibri qosra L-ettari intenzjonati speċifikament għall-produzzjoni tal- fibri qosra tal-kittien huma marġinali. U minħabba li Stati Membri (Franza u l-Belġju) li huma produtturi ewlenin ikkonvertew kwota konsiderevoli ta' għajnuna għal fibri qosra tal-kittien fi kwota għal fibri twal tal-kittien, l-impatt ta' l-għajnuna għall-fibri qosra tal-kittien irid ikun analiżżat flimkien ma' l-għajnuna għall-fibri twal. Minħabba li jeżistu ftit proċessuri primarji li jispeċjalizzaw fil-kittien qasir, l-impatt li jkollha it-tneħħija ta' l-għajnuna huwa biss fuq numru żgħir ta' impjanti ta' l-ipproċessar. L-użu ta' fibri qosra tal-kittien żdied bi ftit mill-1999 'l hawn. Minbarra l-opportunitajiet tradizzjonali għal karti speċjali, huwa l-użu f'materjal imħallat fl-industrija tal-karrozzi li rreġistra tkabbir sinjifikanti. Meta wieħed iqabbel il-marġini gross għall- produzzjoni tal-qanneb ma' dawk ta' għelejjel alternattivi jsib li mingħajr l-għajnuna għall-fibri qosra, il-marġini jkunu idjeq, meta speċifikament jiġi kkunsidrat li l-produzzjoni tal-qanneb teħtieġ xogħol iżjed intensiv mill-għelejjel alternattivi. Dan jista' jwassal għal tnaqqis fiż-żoni wżati għall-qanneb. Iżda l-industrija tal-karta speċjaliżżata, is-suq ewlieni tal-fibri tal-qanneb, hija kkunsidrata stabbli. Din l-industrija kkumpensat għat-tnaqqis fl-għajnuna fl-2001 b'żjieda fil-prezz imħallas għall-fibri. Minkejja li wieħed għad irid jara jkunx hemm żieda simili jekk titneħħa l-għajnuna, perspettiva ekonomika mingħajr għajnuna għall-ipproċessar ma teżistix għall-proċessuri tal-qanneb li huma ffukati fuq l-industrija tal-karta. Minkejja dan, meta wieħed jikkunsidra l-qagħda finanzjarja dgħajfa ta' wħud mill-proċessuri, it-tneħħija ta' l-għajnuna tista' tiddetermina jekk dawn jibqgħux jeżistu. In-numru żgħir ta' proċessuri ffukati biss fuq l-użu tal-fibra għal użi ġodda industrijali jista' jkollhom il-potenzjali ta' l-iżvilupp u l-ħajja tagħhom mhedda jekk titneħħielhom l-għajnuna. L-istudju ta’ valutazzjoni juri li s-sostenn minn fondi pubbliċi jkompli jiddetermina l-parti l-kbira tal-profitti tagħhom. KWISTJONIJIET INVOLUTI Ir-riforma ta' l-2003 kompliet it-trasferiment tas-sostenn mill-prodott għall-produttur permezz ta' l-introduzzjoni Skema ta’ Pagament Uniku diżassoċjata. Dan sar biex jinkoraġġixxi l-kompetittività u l-orjentazzjoni tas-suq u biex fl-istess waqt tiżdied l-effiċjenza tat-trasferiement tad-dħul tal-pagamenti. Il-verifika tal-Kontroll tas-Saħħa tistaqsi jekk l-appoġġ assoċjat, minkejja l-mira aħħarija lejn diżassoċjazzjoniat, għadux jgħodd. L- għajnuna addizzjonali għall-ipproċessar lill-proċessuri tal-kittien imkabbar f'żoni tradizzjonali introduciha l-Kunsill bħala miżura tranżitorja, u hija ppjanata li titneħħa għal kollox. L-għajnuna kkontribwiet lejn il-kompettività tal-kultivazzjoni tal-kittien f'dawn ir-reġjuni (partikolament fil-Belġju u l-Olanda), iżda m'hemmx ħsieb li titkompla wara s-sena tas-suq 2009/2010 minħabba l-karattru transitorju tagħha (biex tħalli għall-aġġustament gradwali fis-settur) u l-applikazzjoni tagħha fi tliet Stati Membri biss. L-għan ta' għajnuna temporanja għall-ipproċessar għall- fibri qosra tal-kittien u l-qanneb huwa li jonkoraġġixxi l-iżvilupp ta' prodotti ġodda (induistrijali) u opportunitajiet potenzjali. Fid-dawl ta' l-analiżi ta' hawn fuq, wieħed jeħtieġ jistaqsi jekk is-sostenn għall-fibri qosra kienx l-iżjed effikaċi biex jinkoraġġixxi dan l-iżvilupp. Fis-sena 2000 il-Kunsill iddeċieda li gradwalment jiritra l-għajnuna għall-fibri qosra, li ġiet estiża għal tliet snin oħra biex tippermetti evalwazzjoni fil-kuntest ta' verifika ġenerali tal-kontroll tas-saħħa. Sostenn għal proġetti permezz ta' programmi għall-Iżvilupp Rurali u għar-riċerka jistgħu jkunu mod iktar finanzjarjament effiċjenti biex jistimulaw l-iżvilupp ta' prodotti kompetittivi rinovabbli. Abbażi ta' dawn l-iżviluppi u kunsiderazzjonjiet, l-għajnuna speċifika għall-ipproċessar tal-fibri qosra m'għandhiex tkompli tingħata 'l hinn mis-sena tas-suq 2009/2010. L-estensjoni ta' l-għajnuna għall-iproċessar tal-fibri twal tal-kittien tista' tikkontribwixxi biex iżżomm il-livell ta' l-impjiegi u ta' l-attività ekonomika fiż-żoni li jipproduċu. Dan iżda ma jkunx konformi mal-prinċipji tar-riforma tal-PAK ta' l-2003. Barra minn hekk, il-prezzijiet dejjem jogħlew taċ-ċereali x'aktarx se jwasslu għal tnaqqis fil-produzzjoni u telf ta' benefiċċji ambjentali u impjiegi, li, minkejja din l-għajnuna speċifika, tqajjem dubji dwar kemm hi effikaċi. Għalhekk disassoċjazzjoni sħiħa u integrazzjoni ta' l-għajnuna fl-iskema ta' pagament uniku jidher li kienet l-aħjar soluzzjoni[5]. Bħalma kien integrat aktar kmieni s-sostenn għall-produtturi tal-qanneb u tal-kittien fl-iskema ta' pagament uniku, id-disassoċjazzjoni tintegra l-baġit ta' l-għajnuna għall-ipproċessar fis-sistema. B'differenza mill-iskeda preżenti li hi relattivament kumplessa, din l-għażla tissimplifika s-sistema. Id-disassoċjazzjoni tintroduċi l-flessibilità ta' l-għażla lill-produtturi. Il-bdiewa jistgħu ikomplu jipproduċu fejn irendi profitt, u jadattaw il-produzzjoni għas-suq jew ibiddlu għal prodotti alternattivi fejn hu biżżejjed, filwaqt li xorta huma obbligati jikkultivaw l-art f'kundizzjoni agrikola u ambjentali tajba, skond ir-regoli ta' konformità trażversali ( cross-compliance rules ). Fuq kollox, id-diżassoċjazzjoni tħalli profitt lill-produttur mill-inqas daqs qabel, u x'aktarx iktar minħabba l-flessibilità tal-produzzjoni u l-orjentament tas-suq. Fid-dawl tal-marġini gross ta' għelejjel alternattivi u ta' spejjeż u riskji ogħla tal-produzzjoni tal-kittien, huwa stmat li l-art użata għall-kittien tonqos. U mingħajr għajnuna għall-ipproċessar, il-proċessuri ż-żgħar b’mod speċjali, jistgħu jiffaċċjaw diffikultajiet serji, partikolarment fir-reġjuni ta' produzzjoni tradizzjonali. Għalhekk, it-tneħħija bil-mod ta' l-għajnuna għall-fibri twal tal-kittien, flimkien mal-possibilità li jkun applikat l-Artikolu 69 tar-Regolament (KE) Nru 1782/2003, tidher li tkun xierqa biex r-ristrutturar u l-immodernizzar ta' l-industrija. [1] http://ec.europa.eu/agriculture/eval/reports/lin/index_fr.htm. [2] Komunikazzjoni mill-Kummissjoni lill-Kunsill u lill-Parlament Ewropew – 'It-tħejjija għall-"Kontroll tas-Saħħa" tar-riforma tal-PAK' - KUMM(2007) 722 ta' l- 20 ta' Novembru 2007. [3] Ara Figura 10 fid-dokument ta' ħidma: Evalwazzjoni ta' l-ispiża amministrattiva għall-għajnuna ta' l-ipproċessar tal-fibri tal-kittien u tal-qanneb. [4] €28.38/100 kg għal żrieragħ tal-fibra tal-kittien, €22.46/100 kg għal żrieragħ tal-kittien u €20.53/100 kg għal żrieragħ tal-qanneb. [5] Ara l-valutazzjoni ta' l-inpatt għall-proposta tal-Kontroll tas-Saħħa.